***ՀԱՇՎԵՏՎՈՒԹՅՈՒՆ***

***ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ 2024 ԹՎԱԿԱՆԻ 1-ին ԿԻՍԱՄՅԱԿՈՒՄ ԻՐԱԿԱՆԱՑՎԱԾ ՍՏՈՒԳՈՒՄՆԵՐԻ ԵՎ ՏՆՕՐԵՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԿԱՏԱՐՈՂԱԿԱՆՆԵՐԻ ՀԱՄԱԴՐՄԱՆ ԱՐԴՅՈՒՆՔՆԵՐԻ ՄԱՍԻՆ***

******

## *Բովանդակություն*

*Նախաբան ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 2*

1. *Խախտումների բնույթները՝ ըստ ստուգումների արդյունքում*

*արձանագրված խախտումների ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 5*

1. *Տեղեկատվություն ստուգումների արդյունքում արձանագրված կրթության բնագավառը կարգավորող օրենսդրության պահանջների խախտումների վերաբերյալ ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ ․․․․․ 11*
2. *Ամփոփում ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 17*

# *ՆԱԽԱԲԱՆ*

***29 օգոստոսի 2024թ.***

Հիմք ընդունելով Հայաստանի Հանրապետության կառավարության 2018 թվականի հոկտեմբերի 4-ի № 1139-Ն որոշման N 2 հավելվածով հաստատված ստուգաթերթերը, Հայաստանի Հանրապետության կրթության տեսչական մարմնի (այսուհետ` տեսչական մարմին) 2024 թվականի գործունեության և ստուգումների տարեկան ծրագրերը, ի կատարումն տեսչական մարմնի ղեկավարի համապատասխան հրամանների՝ **2024** թվականի **I կիսամյակում** ստուգումներ են իրականացվել  **7** միջին մասնագիտական ուսումնական հաստատություններում (այսուհետ՝ հաստատություն)․

* ***ՀՀ ԿԳՄՍՆ «Երևանի Փ․ Թերլեմեզյանի անվան գեղարվեստի պետական քոլեջ» ՊՈԱԿ*** (***Երևանի Փ․ Թերլեմեզյանի անվան գեղարվեստի պետական քոլեջ),***
* ***«Ճարտարապետության և շինարարության Հայաստանի ազգային համալսարան» հիմնադրամ (ՃՇՀԱՀ հիմնադրամ)***),
* ***«Հայաստանի ազգային ագրարային համալսարան» հիմնադրամ (ՀԱԱՀ հիմնադրամ),***
* ***«Հայաստանի ազգային պոլիտեխնիկական համալսարան» հիմնադրամի Գյումրու մասնաճյուղ (ՀԱՊՀ հիմնադրամի Գյումրու մասնաճյուղ),***
* ***«Հայաստանի ազգային ագրարային համալսարան» հիմնադրամի «Շիրակի ակադեմիկոս Մ. Թումանյանի անվան գյուղատնտեսական քոլեջ» մասնաճյուղ (ՀԱԱՀ հիմնադրամի Շիրակի մասնաճյուղ),***
* ***ՀՀ ԿԳՄՍՆ «Գյումրու պետական բժշկական քոլեջ» ՊՈԱԿ (Գյումրու պետական բժշկական քոլեջ),***
* ***«Սուրբ Գրիգոր Լուսավորիչ պետական բժշկական քոլեջ» ՓԲԸ (Սուրբ Գրիգոր Լուսավորիչ պետական բժշկական քոլեջ)։***

Տեսչական մարմնի կողմից արդեն իսկ ստուգված հաստատությունների համար ստուգմամբ ընդգրկված ժամանակահատված է սահմանվել նախորդ ստուգումը սկսելու օրվանից մինչև տվյալ ստուգումը սկսելու օրը, եթե նշված ժամանակահատվածը չի գերազանցել 3 տարին: Մյուս դեպքերում ստուգմամբ ընդգրկված ժամանակահատված է համարվել ստուգման ժամանակահատվածին նախորդող 3 տարին:

Կրթության բնագավառը կարգավորող օրենսդրության պահանջների խախտումներ հայտնաբերվել են ստուգված **բոլոր 7 (100%)** հաստատություններում, որոնց վերաբերյալ կազմվել է **7** ակտ:

Հաստատությունների տնօրեններին (պարտականությունները կատարողին), հիմնադրամների ռեկտորներին (ռեկտորի ժամանակավոր պաշտոնակատարին) և ԿԳՄՍ նախարարին տրամադրվել է ստուգման արդյունքը (ակտ), իսկ հանձնարարականի առկայության դեպքում նաև՝ կարգադրագիրը (լիազորված մարմնի ղեկավարին՝ պատճենը)։

***Լիազոր մարմնին առաջարկվել է՝***

* քննարկել ստուգումների արդյունքները, ձեռնարկել համապատասխան միջոցներ,
* արդյունքների մասին տեղեկացնել տեսչական մարմնին:

Միաժամանակ, ԿԳՄՍ նախարարին համապատասխան գրությամբ տեղեկացվել է, որ ***Սուրբ Գրիգոր Լուսավորիչ պետական բժշկական քոլեջի*** բժշկական մասնագիտությունները չեն անցել հավատարմագրման գործընթաց, մինչդեռ **«Կրթության մասին» օրենքի 42-րդ հոդվածի 6-րդ մասի** համաձայն**՝** *«Պետական ուսումնական հաստատությունները և դրանց մասնագիտությունները, ինչպես նաև ոչ պետական ուսումնական հաստատությունների* ***բժշկական մասնագիտությունները******պարտադիր*** *պետք է* *անցնեն հավատարմագրման գործընթաց»։*

Ստուգումների արդյունքում հայտնաբերվել են **176** խախտումներ։ Վերացման ենթակա չեն խախտումների **97%-ը,** քանի որ այդ խախտումները կատարվել են նախորդող ուսումնական տարիներին կամ ավարտվել է տվյալ գործընթացի իրականացման ժամկետը։ Խախտումների մեծ թիվը պայմանավորված է այն հանգամանքով, որ մի շարք գործընթացներ տվյալ հաստատությունը չի իրականացրել երկու կամ երեք ուսումնական տարի, մասնավորապես՝ ընդունելության, պետական ամփոփիչ ստուգման կազմակերպման ու անցկացման, մանկավարժական աշխատողների վերապատրաստման և ավարտական փաստաթղթերի պատվիրման, բաշխման, լրացման, հաշվառման և պահպանման գործընթացներ։

Խախտումները վերացնելու նպատակով տեսչական մարմնի ղեկավարի համապատասխան կարգադրագրերով տրվել են **6** հանձնարարականներ, որոնք կազմել են արձանագրված խախտումների **3%-ը**: Հարկ է նշել, որ տրված **6** հանձնարարականներից **5-ը** վերաբերել են մանկավարժական աշխատողների նշանակմանը, **1-ը՝** մանկավարժական աշխատողների վերապատրաստմանը։

2024 թվականի **1-ին** կիսամյակը, որպես հանձնարարականների կատարողականների ներկայացման ժամկետ, սահմանվել է ՀՀ ԿԳՄՍՆ «Հայաստանի ազգային ագրարային համալսարան» հիմնադրամի Վանաձորի մասնաճյուղի **1** հանձնարարական դեպքում՝ սահմանված ժամկետում ապահովել հաստատությունում դասավանդող մանկավարժական աշխատողների վերապատրաստման գործընթացը: Համաձայն տնօրենի կողմից ներկայացված գրության՝ հանձնարարականը կատարվել է մասամբ (Մասնակիցների ցանկն ուղարկվել է ՄԿՈՒԶԱԿ)։

# *1․ ԽԱԽՏՈՒՄՆԵՐԻ ԲՆՈՒՅԹՆԵՐԸ՝ ԸՍՏ ՍՏՈՒԳՈՒՄՆԵՐԻ ԱՐԴՅՈՒՆՔՈՒՄ ԱՐՁԱՆԱԳՐՎԱԾ ԽԱԽՏՈՒՄՆԵՐԻ*

Արձանագրված խախտումները փաստում են այն մասին, որ հաստատությունների տնօրենները պատշաճ չեն իրականացրել կրթության ոլորտը կարգավորող ՀՀ օրենսդրությամբ իրենց վերապահված լիազորությունները: Մասնավորապես՝

***Մանկավարժական աշխատողների նշանակման խախտումներ*** կատարել են ստուգված **7** հաստատություններից **4-ը (57%)․ (*ՃՇՀԱՀ հիմնադրամ (մ/մ),* *Երևանի Փ․ Թերլեմեզյանի անվան գեղարվեստի պետական քոլեջ,* *ՀԱՊՀ հիմնադրամի Գյումրու մասնաճյուղ,* *ՀԱԱՀ հիմնադրամ)։***

***Ուսանողի ընդունելության գործընթացի խախտումներ՝ 6 (86%) հաստատություն․***

* հաստատության ընդունելության գործընթացը կազմակերպող ընդունող հանձնաժողովը և (կամ) սպասարկող տեխնիկական անձնակազմը ստեղծվել են կարգով սահմանված ժամկետի խախտմամբ (***Երևանի Փ․ Թերլեմեզյանի անվան գեղարվեստի պետական քոլեջ, ՀԱՊՀ հիմնադրամի Գյումրու մասնաճյուղ, ՀԱԱՀ հիմնադրամի Շիրակի մասնաճյուղ, ՀԱԱՀ հիմնադրամ, Սուրբ Գրիգոր Լուսավորիչ պետական բժշկական քոլեջ),***
* ընդունող հանձնաժողովների նիստերը չեն արձանագրվել **(*Երևանի Փ․ Թերլեմեզյանի անվան գեղարվեստի պետական քոլեջ),***
* քննական հանձնաժողովի կողմից քննական տոմսերը կազմվել են սահմանված ժամկետի խախտումով ***(Գյումրու պետական բժշկական քոլեջ),***
* դիմորդների՝ որպես ուսանող հրամանագրումը իրականացվել է սահմանված ժամկետի և կարգի խախտումով, ինչպես նաև չպահպանելով համապատասխան մասնագիտության գծով գործունեության թույլտվության սահմանային ընդունելության տեղերի թիվը **(*Երևանի Փ․ Թերլեմեզյանի անվան գեղարվեստի պետական քոլեջ, ՀԱԱՀ հիմնադրամի Շիրակի մասնաճյուղ, ՀԱԱՀ հիմնադրամ, Գյումրու պետական բժշկական քոլեջ),***
* հրամանագրման վերաբերյալ հաշվետվությունը չի ներկայացվել լիազոր մարմին **(*Երևանի Փ․ Թերլեմեզյանի անվան գեղարվեստի պետական քոլեջ),***
* անվճար և վճարովի ուսուցման տեղերում մրցույթն իրականացվել է և մրցույթի արդյունքները հրապարակվել են սահմանված ժամկետի խախտումով ***(Գյումրու պետական բժշկական քոլեջ),***
* հաստատությունում՝ մրցույթով անցած յուրաքանչյուր դիմորդի համար կազմվել է անձնական գործ՝ սահմանված կարգի խախտումով **(*Երևանի Փ․ Թերլեմեզյանի անվան գեղարվեստի պետական քոլեջ, ՀԱԱՀ հիմնադրամի Շիրակի մասնաճյուղ, ՀԱԱՀ հիմնադրամ, Սուրբ Գրիգոր Լուսավորիչ պետական բժշկական քոլեջ),***
* ուսումնական խմբերը ձևավորվել են սահմանված կարգի խախտումով **(*Երևանի Փ․ Թերլեմեզյանի անվան գեղարվեստի պետական քոլեջ, Գյումրու պետական բժշկական քոլեջ)։***

***Տնօրենի պաշտոնային պարտականությունների կատարմանը վերաբերող խախտումներ՝ 2 (29%) հաստատություն .***

* հաստատության տնօրենը կառավարման խորհրդի քննարկմանը չի ներկայացրել հաստատության ներքին գնահատման արդյունքների վերաբերյալ տեղեկանքը **(*ՀԱՊՀ հիմնադրամի Գյումրու մասնաճյուղ, Գյումրու պետական բժշկական քոլեջ)։***

***Կրթության կազմակերպմանը վերաբերող խախտումներ՝ 2 (29%) հաստատություն․***

* հաստատությունում ուսումնական գործունեությունն իրականացվել է առանց ուսումնական գործընթացի ժամանակացույցի **(*Երևանի Փ․ Թերլեմեզյանի անվան գեղարվեստի պետական քոլեջ, ՀԱԱՀ հիմնադրամ)։***

***Կրթության շարունակականությանը վերաբերող խախտումներ՝ 3 (43%) հաստատություն .***

* հաստատության և բուհերի միջև սահմանված կարգով չի կնքվել համագործակցության համաձայնագրեր **(*ՀԱԱՀ հիմնադրամի Շիրակի մասնաճյուղ, Սուրբ Գրիգոր Լուսավորիչ պետական բժշկական քոլեջ),***
* հավակնորդները բուհ տեղափոխվելու մասին հաստատության ղեկավարին սահմանված կարգով դիմումներ չեն ներկայացրել **(*ՀԱԱՀ հիմնադրամի Շիրակի մասնաճյուղ),***
* պետական որակավորող հանձնաժողովի կազմում ընդգրկելու նպատակով չի հրավիրել համապատասխան բուհերից ներկայացուցիչների **(*ՀԱԱՀ հիմնադրամի Շիրակի մասնաճյուղ, Գյումրու պետական բժշկական քոլեջ),***
* հաստատությունը մասնագիտությունների ցանկը լիազոր մարմին ներկայացվել է սահմանված ժամկետի խախտումով **(*Սուրբ Գրիգոր Լուսավորիչ պետական բժշկական քոլեջ),***
* պետական որակավորող հանձնաժողովի պետական ամփոփիչ ստուգման արդյունքների հիման վրա համապատասխան կարգով չի հրապարակվել կրթությունը բուհում շարունակող հավակնորդների ցանկը **(*Սուրբ Գրիգոր Լուսավորիչ պետական բժշկական քոլեջ)։***

***Ուսանողի վերականգնման գործընթացին վերաբերող խախտումներ՝ 4 (57%)․ հաստատություն .***

* ստուգմամբ ընդգրկված ժամանակահատվածում՝ յուրաքանչյուր կիսամյակի ավարտին, լիազորված մարմին չի ներկայացվել ուսանողական իրավունքի վերականգնման վերաբերյալ հաշվետվություն (***ՀԱՊՀ հիմնադրամի Գյումրու մասնաճյուղ, ՀԱԱՀ հիմնադրամի Շիրակի մասնաճյուղ, Սուրբ Գրիգոր Լուսավորիչ պետական բժշկական քոլեջ),***
* վերականգնված ուսանողների հետ չեն կնքվել նոր պայմանագրեր (***ՀԱԱՀ հիմնադրամի Շիրակի մասնաճյուղ)։***

***Ուսանողի տեղափոխման գործընթացին վերաբերող խախտումներ՝ 3 (43%)․ հաստատություն .***

* հաստատության կողմից ուսումնական տարվա ավարտին լիազոր մարմին չի ներկայացվել ուսանողների տեղափոխման վերաբերյալ հաշվետվություն (***ՀԱԱՀ հիմնադրամի Շիրակի մասնաճյուղ, ՀԱԱՀ հիմնադրամ, Գյումրու պետական բժշկական քոլեջ)։***

***Պետական ամփոփիչ ստուգման կազմակերպմանը և անցկացմանը վերաբերող խախտումներ՝ 7 (100%) հաստատություն .***

* պետական որակավորող հանձնաժողովի կողմից ուսանողների պետական քննության արդյունքները գնահատվել են չպահպանելով սահմանված կարգի պահանջները, մասնավորապես՝ գնահատվել են թվանշաններով (***ՃՇՀԱՀ հիմնադրամ (ն/մ, մ/մ), Գյումրու պետական բժշկական քոլեջ),***
* պետական որակավորող հանձնաժողովների նախագահների կողմից հաշվետվություններ չեն ներկայացվել պետական լիազորված մարմնին (***ՃՇՀԱՀ հիմնադրամ (ն/մ, մ/մ)),***
* պետական որակավորող հանձնաժողովների նախագահների հաշվետվությունները չեն քննարկվել հաստատության խորհրդի կողմից (***ՃՇՀԱՀ հիմնադրամ (ն/մ, մ/մ)),***
* պետական որակավորող հանձնաժողովների աշխատանքները կազմակերպվել են մասնագիտության ուսումնական պլաններով նախատեսված ժամկետների խախտումներով (***Երևանի Փ․ Թերլեմեզյանի անվան գեղարվեստի պետական քոլեջ, Սուրբ Գրիգոր Լուսավորիչ պետական բժշկական քոլեջ),***
* պետական քննությունների քանակը չի համապատասխանում ուսումնական պլաններով սահմանված պահանջներին (***Երևանի Փ․ Թերլեմեզյանի անվան գեղարվեստի պետական քոլեջ),***
* համապատասխան մասնագիտությունների ուսանողների պետական ամփոփիչ ստուգման թույլտվության մասին հրամաններ առկա չեն (***Երևանի Փ․ Թերլեմեզյանի անվան գեղարվեստի պետական քոլեջ),***
* պետական որակավորող հանձնաժողովների կողմից նիստերի արձանագրությունները կազմվել են կարգով սահմանված ձևերի խախտումներով (***Երևանի Փ․ Թերլեմեզյանի անվան գեղարվեստի պետական քոլեջ, ՀԱԱՀ հիմնադրամի Շիրակի մասնաճյուղ, ՀԱԱՀ հիմնադրամ),***
* պետական որակավորող հանձնաժողովի նիստերը սահմանված ձևով չեն արձանագրվել ուսումնական հաստատության գործերում առկա արձանագրությունների հատուկ գրքում (***ՀԱՊՀ հիմնադրամի Գյումրու մասնաճյուղ, ՀԱԱՀ հիմնադրամ, Գյումրու պետական բժշկական քոլեջ),***
* հաստատությունում՝ պետական որակավորող հանձնաժողովների աշխատանքների ժամանակացույցեր չեն հաստատվել կամ հաստատվել են սահմանված կարգի խախտումով (***ՀԱԱՀ հիմնադրամի Շիրակի մասնաճյուղ, Սուրբ Գրիգոր Լուսավորիչ պետական բժշկական քոլեջ),***
* հաստատությունում յուրաքանչյուր մասնագիտության գծով սահմանված կարգով չեն ձևավորվել պետական որակավորող հանձնաժողովներ (***ՀԱԱՀ հիմնադրամ),***
* հաստատությունում դիպլոմային նախագծերը և պետական քննությունները գնահատվել են սահմանված կարգի խախտումով (***ՀԱԱՀ հիմնադրամ),***
* հաստատությունը՝ շրջանավարտների ավարտելու մասին հրաման չի տրվել (***ՀԱԱՀ հիմնադրամ)։***

***Պետական նմուշի ավարտական փաստաթղթերի պատվիրմանը, բաշխմանը, լրացմանը, հաշվառմանը և պահպանմանը վերաբերող խախտումներ՝ 6 (86%) հաստատություն ․***

* հաստատության կողմից պետական լիազոր մարմնին ներկայացված՝ դիպլոմների բաշխման հաշվետվությունների մեջ չեն ներառվել կարգով սահմանված պահանջները (***Երևանի Փ․ Թերլեմեզյանի անվան գեղարվեստի պետական քոլեջ, ՀԱՊՀ հիմնադրամի Գյումրու մասնաճյուղ, ՀԱԱՀ հիմնադրամի Շիրակի մասնաճյուղ, ՀԱԱՀ հիմնադրամ, Սուրբ Գրիգոր Լուսավորիչ պետական բժշկական քոլեջ),***
* հաստատությունում դիպլոմների ստացման և բաշխման հաշվառումը կատարվել է սահմանված կարգի խախտումով (***ՀԱԱՀ հիմնադրամի Շիրակի մասնաճյուղ, Սուրբ Գրիգոր Լուսավորիչ պետական բժշկական քոլեջ)։***

***Մանկավարժական աշխատողների վերապատրաստման գործընթացի խախտումներ՝ 3 (43%) հաստատություն ․***

* հաստատության մանկավարժները հինգ տարին մեկ անգամ չեն վերապատրաստվել (***Երևանի Փ․ Թերլեմեզյանի անվան գեղարվեստի պետական քոլեջ, Սուրբ Գրիգոր Լուսավորիչ պետական բժշկական քոլեջ, Գյումրու պետական բժշկական քոլեջ),***
* հաստատությունը՝ մանկավարժական աշխատողների անվանացանկը վերապատրաստող կազմակերպություն ներկայացրել է սահմանված ժամկետի խախտումով (***Սուրբ Գրիգոր Լուսավորիչ պետական բժշկական քոլեջ, Գյումրու պետական բժշկական քոլեջ)****,*
* հաստատության տնօրենի կողմից վերապատրաստման ենթակա մանկավարժական աշխատողների անվանացանկը չի ներկայացվել վերապատրաստող կազմակերպություն (***Գյումրու պետական բժշկական քոլեջ)։***

***Ուսանողի փոխատեղման գործընթացին վերաբերող խախտումներ՝ 4 (57%) հաստատություն .***

* հաստատությունում ուսանողների փոխատեղումն իրականացվել է սահմանված կարգի խախտումով (***Երևանի Փ․ Թերլեմեզյանի անվան գեղարվեստի պետական քոլեջ, ՀԱԱՀ հիմնադրամի Շիրակի մասնաճյուղ, ՀԱԱՀ հիմնադրամ, Սուրբ Գրիգոր Լուսավորիչ պետական բժշկական քոլեջ)։***

Արձանագրված 176 խախումներից առավել հաճախ կրկնվել են պետական ամփոփիչ ստուգման կազմակերպման և անցկացման, ուանողների ընդունելության, կրթության շարունակականությանը վերաբերող խախտումները (Տե՛ս գծապատկեր 1)։

***Գծապատկեր 1***

Ըստ ստուգաթերթերի՝ ստուգումների արդյունքներն ունեն հետևյալ պատկերը (Աղյուսակ 1)

***Աղյուսակ 1***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Հաստատության անվանում*** | ***Ստուգաթերթեր*** | | | | | | | | | |
| [**N1**](https://www.eib.am/hy/checklists) | [**N2**](https://www.eib.am/hy/checklists) | [**N3**](https://www.eib.am/hy/checklists) | [**N4**](https://www.eib.am/hy/checklists) | [**N5**](https://www.eib.am/hy/checklists) | [**N6**](https://www.eib.am/hy/checklists) | [**N7**](https://www.eib.am/hy/checklists) | [**N8**](https://www.eib.am/hy/checklists) | [**N9**](https://www.eib.am/hy/checklists) | ***Ընդամենը*** |
| ***ՃՇՀԱՀ հիմնադրամի քոլեջ (ն/մ)*** | ***-*** | ***-*** | ***-*** | ***-*** | ***2․5*** | ***-*** | ***-*** | ***-*** | ***-*** | ***2․5*** |
| ***ՃՇՀԱՀ հիմնադրամի քոլեջ (մ/մ)*** | ***-*** | ***3*** | ***-*** | ***-*** | ***2.5*** | ***-*** | ***-*** | ***-*** | ***-*** | ***5.5*** |
| ***Երևանի Փ․ Թերլեմեզյանի անվան գեղարվեստի պետական քոլեջ*** | ***-*** | ***4*** | ***3.5*** | ***-*** | ***5.5*** | ***1*** | ***0.6*** | ***-*** | ***1*** | ***15.6*** |
| ***ՀԱՊՀ հիմնադրամի Գյումրու մասնաճյուղ*** | ***-*** | ***4*** | ***0.5*** | ***-*** | ***1.5*** | ***-*** | ***-*** | ***0.4*** | ***-*** | ***6.4*** |
| ***ՀԱԱՀ հիմնադրամի Շիրակի մասնաճյուղ*** | ***-*** | ***-*** | ***1.5*** | ***2.5*** | ***3.5*** | ***0.5*** | ***-*** | ***1.6*** | ***-*** | ***9.6*** |
| ***ՀԱԱՀ հիմնադրամ*** | ***-*** | ***6*** | ***2․5*** | ***1*** | ***3*** | ***0․5*** | ***-*** | ***0․4*** | ***-*** | ***13․4*** |
| ***Գյումրու պետական բժշկական քոլեջ*** | ***-*** | ***1*** | ***2․5*** | ***1*** | ***2*** | ***-*** | ***-*** | ***0․8*** | ***2*** | ***9․3*** |
| ***Սուրբ Գրիգոր Լուսավորիչ պետական բժշկական քոլեջ*** | ***-*** | ***-*** | ***1․5*** | ***2*** | ***3*** | ***0․5*** | ***-*** | ***0․4*** | ***1․5*** | ***8․9*** |
| ***Ընդամենը*** | ***-*** | ***18*** | ***11․7*** | ***6․5*** | ***23․5*** | ***2․5*** | ***0․6*** | ***3․6*** | ***4․5*** | ***70․9*** |
| ***Միջինացված ռիսկային միավորի տոկոսային միավոր` ստուգաթերթի կշռային միավորի նկատմամբ*** | ***-*** | ***5․8*** | ***9․4*** | ***16*** | ***10․7*** | ***3․3*** | ***1*** | ***2․5*** | ***15*** | ***11․9*** |

Համաձայն աղյուսակ 1-ի տվյալների՝ կարող ենք նշել, որ ամենամեծ ռիսկային միավորը ձևավորվել է ***N5*** (*պետական ամփոփիչ ստուգման կազմակերպման ու անցկացման և շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերի պահանջների կատարմանն ուղղված*) ստուգաթերթի կիրառման արդյունքում։ Ըստ ռիսկայնության՝ երկրորդ տեղում ***N2*** (*տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջների*), իսկ երրորդ տեղում՝ ըստ ***N3*** *(ընդունելության կարգերի պահանջների)*ստուգաթերթերհիման վրա իրականացված ստուգումների արդյունքներն են: Ամենացածր ռիսկային միավորը ձևավորվել է ***N7*** (հեռավար, դրսեկությամբ, վարպետային և մեկից ավելի ուսուցման կարգերի պահանջների) ստուգաթերթի կիրառման արդյունքում: Ստուգված հաստատություններում սահմանված կարգով են իրականացվել խորհրդի ձևավորման և տնօրենի ընտրության գործընթացները (***N1 ստուգաթերթ)։***

Համաձայն աղյուսակ 1-ի տվյալների՝ կարող ենք նշել, որ միջինացված ռիսկային միավորի տոկոսային միավորը ստուգաթերթի կշռային միավորի նկատմամբ ամենամեծն է *բարձր առաջադիմություն ցուցաբերած շրջանավարտների` բարձրագույն ուսումնական հաստատությունում համապատասխան մասնագիտությամբ կրթությունը շարունակելու վերաբերյալ կարգի պահանջների կատարմանն ուղղված* (***N4*** ստուգաթերթ) ստուգումների արդյունքում: Երկրորդ տեղում *դասախոսների եվ արտադրական ուսուցման վարպետների վերապատրաստման կարգերի պահանջների կատարմանն* (***N9***ստուգաթերթ), իսկ երրորդ տեղում՝ *պետական ամփոփիչ ստուգման կազմակերպման ու անցկացման և շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերի պահանջների կատարմանն ուղղված (****N5*** ստուգաթերթ*)* ստուգումների արդյունքներն են:

# *2. ՏԵՂԵԿԱՏՎՈՒԹՅՈՒՆ ՍՏՈՒԳՈՒՄՆԵՐԻ ԱՐԴՅՈՒՆՔՈՒՄ ԱՐՁԱՆԱԳՐՎԱԾ ԿՐԹՈՒԹՅԱՆ ԲՆԱԳԱՎԱՌԸ ԿԱՐԳԱՎՈՐՈՂ ՕՐԵՆՍԴՐՈՒԹՅԱՆ ՊԱՀԱՆՋՆԵՐԻ ԽԱԽՏՈՒՄՆԵՐԻ ՎԵՐԱԲԵՐՅԱԼ*

Ստուգումների արդյունքում արձանագրվել են կրթության ոլորտը կարգավորող ՀՀ օրենսդրության **11** նորմատիվիրավական ակտերի **41** պահանջների խախտումներ, որոնք, ըստ հաստատությունների, ներկայացվել են Աղյուսակ 2-ում։

***Աղյուսակ 2***

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Հաստատության անվանումը*** |
| ***«Կրթության մասին» ՀՀ օրենք*** | |
| ***14-րդ հոդվածի 1-ին մասի պահանջ․*** *«Կրթության գործընթացը կազմակերպվում է սույն օրենքին համապատասխան և կարգավորվում է ուսումնական պլաններով, առարկայական ծրագրերով, ուսումնական ժամանակացույցով և դասացուցակներով»։* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***«Նախնական մասնագիտական (արհեստագործական) և միջին մասնագիտական կրթության մասին» ՀՀ օրենք*** | |
| ***18.1-րդ հոդվածի 21-րդ մասի 1-ին ենթակետի պահանջ․*** *«Արհեստագործական և միջին մասնագիտական պետական ուսումնական հաստատության տնօրենը՝ խորհրդի քննարկմանն է ներկայացնում արհեստագործական և միջին մասնագիտական ուսումնական հաստատության արտաքին և ներքին գնահատման արդյունքների վերաբերյալ տեղեկանքը...»։* | ***ՀԱՊՀ հիմնադրամի Գյումրու մասնաճյուղ*** |
| ***18.1-րդ հոդվածի 21-րդ մասի 2-րդ կետի պահանջ.*** *«Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության համար»։* | ***ՃՇՀԱՀ հիմնադրամի քոլեջ,***  ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱԱՀ հիմնադրամ*** |
| ***Հայաստանի Հանրապետության կառավարության 2013 թվականի նոյեմբերի 28-ի № 1330-Ն որոշմամբ հաստատված «Հայաստանի Հանրապետության նախնական մասնագիտական (արհեստագործական) և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ և պետական կրթաթոշակ տրամադրելու կարգը հաստատելու մասին» կարգ*** | |
| ***6-րդ կետի պահանջ.*** *«Ուսումնական հաստատությունում ուսումնական տարին սկսելուն նախորդող և հաջորդող երկու շաբաթվա ընթացքում իրականացվում է փոխատեղում՝ ըստ մասնագիտությունների: Փոխատեղման արդյունքում սույն կարգի 6-րդ կետի 2-րդ և 3-րդ ենթակետերի համաձայն անվճար համակարգում ընդգրկված, սակայն նախորդ ուսումնական տարվա արդյունքներով բարձր առաջադիմություն չցուցաբերած ուսանողներն ընդգրկվում են վճարովի համակարգ, իսկ վճարովի համակարգի բարձր առաջադիմություն ունեցող ուսանողները՝ անվճար ուսուցման համակարգ: Ուսումնական հաստատության տնօրենի կողմից երեք աշխատանքային օրվա ընթացքում հրապարակվում է անվճար և վճարովի համակարգ անցած ուսանողների ցանկը և պատշաճ կերպով տեղեկացվում է ուսանողներին»։* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***16-րդ կետի պահանջ.*** *«Միջին մասնագիտական ուսումնական հաստատությունում ուսանողի պետական կրթաթոշակի տրամադրումը վերանայվում է հաջորդ ուսումնական տարին սկսելուն նախորդող երկու շաբաթվա ընթացքում՝ ուսումնական հաստատության կոլեգիալ կառավարման մարմնի (խորհրդի) նիստում: Միջին մասնագիտական ուսումնական հաստատության տնօրենի ներկայացմամբ խորհուրդը քննարկում է ուսումնական տարվա արդյունքները և սույն կարգի 16-րդ կետով նախատեսված պայմաններին բավարարելու դեպքում սահմանում է պետական կրթաթոշակներ ստացող ուսանողների անվանական կազմը, որը տնօրենի կողմից հրապարակվում ու պատշաճ կերպով տեղեկացվում է ուսանողներին՝ երեք աշխատանքային օրվա ընթացքում: Պետական կրթաթոշակից զրկված ուսանողը կարող է ընդգրկվել ուսումնական նպաստառուների համակարգում` սույն կարգի 6-րդ կետի պահանջների բավարարման դեպքում»։* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***21-րդ կետի պահանջ․*** *«Միջին մասնագիտական ուսումնական հաստատությունում ուսանողի պետական կրթաթոշակի տրամադրումը վերանայվում է հաջորդ ուսումնական տարին սկսելուն նախորդող երկու շաբաթվա ընթացքում՝ ուսումնական հաստատության կոլեգիալ կառավարման մարմնի (խորհրդի) նիստում: Միջին մասնագիտական ուսումնական հաստատության տնօրենի ներկայացմամբ խորհուրդը քննարկում է ուսումնական տարվա արդյունքները և սույն կարգի 16-րդ կետով նախատեսված պայմաններին բավարարելու դեպքում սահմանում է պետական կրթաթոշակներ ստացող ուսանողների անվանական կազմը, որը տնօրենի կողմից հրապարակվում ու պատշաճ կերպով տեղեկացվում է ուսանողներին՝ երեք աշխատանքային օրվա ընթացքում: Պետական կրթաթոշակից զրկված ուսանողը կարող է ընդգրկվել ուսումնական նպաստառուների համակարգում` սույն կարգի 6-րդ կետի պահանջների բավարարման դեպքում»։* | ***ՀԱԱՀ հիմնադրամի Շիրակի մասնաճյուղ,***  ***ՀԱԱՀ հիմնադրամ,***  ***Սուրբ Գրիգոր Լուսավորիչ պետական բժշկական քոլեջ*** |
| ***Հայաստանի Հանրապետության կառավարության 2015 թվականի հուլիսի 8-ի «Միջին մասնագիտական ուսումնական հաստատությունների բարձր առաջադիմություն ցուցաբերած շրջանավարտների` բարձրագույն ուսումնական հաստատություններում համապատասխան մասնագիտությամբ կրթությունը շարունակելու» №752-ն որոշման Հավելված*** | |
| ***3-րդ կետի պահանջ․*** *«Հավակնորդի կրթության շարունակման գործընթացն ապահովելու համար բուհի (բուհերի) և ՄՄՈՒՀ-ի միջև կնքվում է համագործակցության համաձայնագիր (այսուհետ՝ համաձայնագիր) (բացառությամբ ԲՈՒՀ-ի և տվյալ հաստատության միջին մասնագիտական կրթական ծրագիր իրականացնող համապատասխան ստորաբաժանման), որում ներառվում են նաև այն մասնագիտությունները` համապատասխան առարկայական տարբերություններով, որոնցով հնարավոր է շարունակել կրթությունը: Համաձայնագիրն ըստ անհրաժեշտության կարող է վերանայվել»:* | ***ՀԱԱՀ հիմնադրամի Շիրակի մասնաճյուղ,***  ***Սուրբ Գրիգոր Լուսավորիչ պետական բժշկական քոլեջ*** |
| ***7-րդ կետի պահանջ****․ «ՄՄՈՒՀ-ը յուրաքանչյուր տարի, մինչև ապրիլի 1-ը, Հայաստանի Հանրապետության կրթության, գիտության, մշակույթի և սպորտի նախարարություն գրավոր ներկայացնում է այն մասնագիտությունների ցանկը, որոնցով հավակնորդը կարող է շարունակել կրթությունը բուհում»:* | ***Սուրբ Գրիգոր Լուսավորիչ պետական բժշկական քոլեջ*** |
| ***10-րդ կետի պահանջ․*** *«Հավակնորդը բուհ տեղափոխվելու մասին դիմումը ՄՄՈՒՀ-ի ղեկավարին է ներկայացնում պետական ամփոփիչ ստուգման քննաշրջանից առնվազն 10 օր առաջ` նշելով նախընտրած բուհը և նախընտրելի մինչև 2 մասնագիտություն՝ առաջին հայտի գերակայության սկզբունքով»։* | ***ՀԱԱՀ հիմնադրամի Շիրակի մասնաճյուղ*** |
| ***11-րդ կետի պահանջ․*** *«Հավակնորդների դիմումների հիման վրա ՄՄՈՒՀ-ը հրավիրում է համապատասխան բուհից ներկայացուցիչ` Հայաստանի Հանրապետության կրթության և գիտության նախարարի 2006 թվականի հուլիսի 21-ի N 638-Ն հրամանով ձևավորվող պետական որակավորող հանձնաժողովի կազմում ընդգրկելու նպատակով: Ներկայացուցչի չմասնակցելու դեպքում բուհը պաշտոնապես տեղեկացնում է ՄՄՈՒՀ-ին: Պետական որակավորող հանձնաժողովի կազմում բուհի ներկայացուցչի բացակայությունը հիմք չէ հավակնորդների՝ տվյալ բուհում սույն կարգով կրթությունը շարունակելու մերժման համար»։* | ***ՀԱԱՀ հիմնադրամի Շիրակի մասնաճյուղ*** |
| ***Հայաստանի Հանրապետության կրթության և գիտության նախարարի******2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգ*** | |
| ***5-րդ կետի պահանջ****․ «Հաստատությունն ընդունելությունն իրականացնում է պետական կառավարման լիազորված մարմնի (այսուհետ` Լիազորված մարմին) կողմից տվյալ ուսումնական տարվա համար հատկացված` արհեստագործական և (կամ) միջին մասնագիտական կրթական ծրագրով առկա (ստացիոնար) ուսուցմամբ անվճար և վճարովի տեղերին համապատասխան...»:* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***9-րդ կետի պահանջ.*** *«Ընդունելության գործընթացը կազմակերպելու նպատակով՝ Լիազորված մարմնի կողմից առկա (ստացիոնար) կամ հեռակա ընդունելության տեղերը հատկացվելուց հետո՝ 5 օրվա ընթացքում Հաստատությունում տնօրենի (ռեկտորի) հրամանով ստեղծվում է ընդունող հանձնաժողով և ընդունելության գործընթացը սպասարկող տեխնիկական անձնակազմ»:* | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱՊՀ հիմնադրամի Գյումրու մասնաճյուղ,***  ***ՀԱԱՀ հիմնադրամի Շիրակի մասնաճյուղ,***  ***ՀԱԱՀ հիմնադրամ,***  ***Սուրբ Գրիգոր Լուսավորիչ պետական բժշկական քոլեջ*** |
| ***10-րդ կետի պահանջ․*** *«Պետական որակավորող հանձնաժողովը` կազմված նախագահից, նախագահի տեղակալից և հանձնաժողովի անդամներից, ձևավորվում է յուրաքանչյուր ուսումնական տարի և գործում տվյալ օրացուցային տարվա ընթացքում: Հանձնաժողովի կազմը պետք է կազմված լինի առնվազն 5 հոգուց»:* | ***ՀԱԱՀ հիմնադրամ,***  ***Սուրբ Գրիգոր Լուսավորիչ պետական բժշկական քոլեջ*** |
| ***12-րդ կետի պահանջ.*** *«Ընդունող հանձնաժողովը սույն կարգին և Հաստատության տնօրենի (ռեկտորի) հաստատած աշխատանքային պլանին համապատասխան ապահովում է`… 7) ընդունելության մրցույթի անցկացումը և Հաստատություն ընդունված դիմորդներին հրամանագրելու մասին որոշման ընդունումը,…. »:* | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱԱՀ հիմնադրամ*** |
| ***13-րդ կետի պահանջ.*** *«Ընդունելության նախապատրաստման և կազմակերպմանն առնչվող հարցեր քննարկելու համար ընդունող հանձնաժողովը պարբերաբար անց է կացնում նիստեր, որոնք արձանագրում է հանձնաժողովի պատասխանատու քարտուղարը, իսկ արձանագրությունները ստորագրում են հանձնաժողովի նախագահը և պատասխանատու քարտուղարը»****:*** | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***46-րդ կետի պահանջ․*** *«Մրցույթով անցած յուրաքանչյուր դիմորդի համար կազմվում է անձնական գործ, որտեղ ընդգրկվում են էլեկտրոնային եղանակով լրացված դիմումը և սույն կարգի 19-րդ կետի 3-10-ը ենթակետերով նախատեսված փաստաթղթերը կամ փաստաթղթերի պատճենները, 4 լուսանկար (3x4 չափսի), հիմնական կրթության վկայականի կամ միջնակարգ կրթության ատեստատի կամ դիպլոմի բնագիրը իր ներդիրով կամ նոտարական հաստատումով (վավերացված) պատճենը, իսկ առկայության դեպքում` նաև դիմորդների գրավոր քննական աշխատանքները, բողոքարկման դիմումները և դրանց վերաբերյալ որոշումները»:* | ***ՀԱԱՀ հիմնադրամի Շիրակի մասնաճյուղ,***  ***Սուրբ Գրիգոր Լուսավորիչ պետական բժշկական քոլեջ*** |
| ***47-րդ կետի պահանջ.*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող: Հրամանագրվածների ցուցակները հրապարակվում են ոչ ուշ, քան հրամանագրման հաջորդ օրը»։* | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱԱՀ հիմնադրամի Շիրակի մասնաճյուղ*** |
| ***51-րդ կետի պահանջ.*** *«Հաստատության ուսումնական խմբում ուսանողների թիվը սահմանվում է` առկա (ստացիոնար) ուսուցման համար մինչև 25, … մարդ»:* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***Հայաստանի Հանրապետության կրթության և գիտության նախարարի 2006 թվականի հուլիսի 21-ի № 638-Ն հրամանով հաստատված՝ «ՀՀ նախնական մասնագիտական (արհեստագործական) և միջին մասնագիտական ուսումնական հաստատություններում պետական ամփոփիչ ստուգման կազմակերպման ու անցկացման» կարգ*** | |
| ***13-րդ կետի պահանջ.*** *«...Պետական որակավորող հանձնաժողովների աշխատանքները կազմակերպվում են մասնագիտական ուսումնական հաստատության տվյալ մասնագիտության ուսումնական պլանով նախատեսված ժամկետներում»:* | ***Երևանի Փ․ Թերլեմեզյանի անվան գեղարվեստի պետական քոլեջ,***  ***Սուրբ Գրիգոր Լուսավորիչ պետական բժշկական քոլեջ*** |
| ***14-րդ կետի պահանջ․*** *«Պետական ամփոփիչ ստուգման թույլատրվում են այն ուսանողները, ովքեր կատարել են տվյալ մասնագիտության ուսումնական պլանով և առարկայական ծրագրերով նախատեսված բոլոր պահանջները»:* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***15-րդ կետի պահանջ․*** *«Յուրաքանչյուր պետական որակավորող հանձնաժողովի աշխատանքի ժամանակացույցը, համաձայնեցված հանձնաժողովի նախագահի հետ, ուսումնական հաստատության տնօրենի ուսումնական աշխատանքի գծով տեղակալի ներկայացմամբ հաստատում է հաստատության տնօրենը»:* | ***ՀԱԱՀ հիմնադրամի Շիրակի մասնաճյուղ,***  ***Սուրբ Գրիգոր Լուսավորիչ պետական բժշկական քոլեջ*** |
| ***16-րդ կետի պահանջ․*** *«Տվյալ մասնագիտության գծով պետական ամփոփիչ ստուգումների միջև եղած ժամանակահատվածը սահմանվում է 5-7 օր: Պետական որակավորող հանձնաժողովի աշխատանքի ժամանակացույցը փակցվում է ի տես բոլորի` դիպլոմային նախագծերի (աշխատանքների) պաշտպանությունից կամ պետական քննությունից առնվազն 1 շաբաթ առաջ»։* | ***ՀԱԱՀ հիմնադրամի Շիրակի մասնաճյուղ,***  ***Սուրբ Գրիգոր Լուսավորիչ պետական բժշկական քոլեջ*** |
| ***17.2-րդ կետ.ի պահանջ.*** *«….Մասնագիտական ուսումնական հաստատության տնօրենի հրամանի քաղվածքը ուսանողին պետական քննությանը կամ դիպլոմային նախագծի (աշխատանքի) պաշտպանությանը թույլատրության վերաբերյալ»:* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***19-րդ կետի պահանջ.*** *«Պետական քննությունների քանակը սահմանվում է տվյալ մասնագիտության պետական կրթական չափորոշչի պահանջներին կամ ուսումնական պլանին համապատասխան»:* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***21-րդ կետի պահանջ.*** *«Դիպլոմային նախագծի (աշխատանքի) և պետական քննության արդյունքները գնահատվում են «գերազանց», «լավ», «բավարար», «անբավարար»»։* | ***ՃՇՀԱՀ հիմնադրամի քոլեջ,***  ***ՀԱԱՀ հիմնադրամ*** |
| ***22-րդ կետի պահանջ.*** *«Դիպլոմային նախագիծ (աշխատանք) պաշտպանած կամ պետական քննությունները դրական հանձնած ուսանողին պետական որակավորող հանձնաժողովի որոշմամբ շնորհվում է համապատասխան որակավորում և տրվում է պետական նմուշի ավարտական փաստաթուղթ /դիպլոմ/»:* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***25-րդ կետի պահանջ.*** *«Պետական որակավորող հանձնաժողովի բոլոր նիստերը արձանագրվում են արձանագրությունների հատուկ գրքում: Պետական որակավորող հանձնաժողովի նիստերի արձանագրությունները կազմվում են համաձայն սահմանված ձևերի (NN 1, 2 հավելվածներ): Արձանագրության մեջ նշվում են ուսանողի դիպլոմային նախագծի (աշխատանքի) կամ պետական քննությունների գնահատականները, ինչպես նաև նրան տրված հարցերը, հատուկ կարծիքները և այլն: Արձանագրության մեջ նշվում է շնորհված որակավորումը և մասնագիտական ուսումնական հաստատությունն ավարտողի դիպլոմի տեսակը (գերազանցության կամ ոչ գերազանցության): Արձանագրությունները ստորագրում են պետական որակավորող հանձնաժողովի նախագահը, նրա տեղակալը և նիստին մասնակցած անդամները: Արձանագրությունների գիրքը թելակարվում, էջակալվում, կնքվում և պահվում է մասնագիտական ուսումնական հաստատության գործերում»:* | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱՊՀ հիմնադրամի Գյումրու մասնաճյուղ,***  ***ՀԱԱՀ հիմնադրամի Շիրակի մասնաճյուղ,***  ***ՀԱԱՀ հիմնադրամ*** |
| ***31-րդ կետի պահանջ.*** *«Պետական որակավորող հանձնաժողովի աշխատանքների ավարտից հետո հանձնաժողովի նախագահը մեկ շաբաթվա ընթացքում հաշվետվություն է ներկայացնում կրթության պետական կառավարման լիազորված մարմին և պատճենը նախնական մասնագիտական (արհեստագործական) կամ միջին մասնագիտական ուսումնական հաստատության տնօրենին»։* | ***ՃՇՀԱՀ հիմնադրամի քոլեջ*** |
| ***32-րդ կետի պահանջ․*** *«Մասնագիտական ուսումնական հաստատության տնօրենի հրամանով հաստատվում է պետական որակավորող հանձնաժողովի որոշմամբ շրջանավարտների համապատասխան որակավորման և պետական ավարտական նմուշի փաստաթղթի (դիպլոմի) շնորհումը և ուսումնական հաստատության ավարտումը»:* | ***ՀԱԱՀ հիմնադրամ*** |
| ***34-րդ կետի պահանջ.*** *«Պետական որակավորող հանձնաժողովի նախագահի հաշվետվությունը քննարկվում է մասնագիտական ուսումնական հաստատության խորհրդում, որի հիման վրա մշակվում են ուսումնական գործընթացը կատարելագործելու առաջարկություններ»:* | ***ՃՇՀԱՀ հիմնադրամի քոլեջ*** |
| ***Հայաստանի Հանրապետության կրթության և գիտության նախարարի 2010 թվականի հունիսի 22-ի «ՀՀ նախնական մասնագիտական (արհեստագործական) և միջին մասնագիտական ուսումնական հաստատությունների շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերը հաստատելու մասին» № 609-Ն հրաման Հավելված № 2*** | |
| ***19-րդ կետի պահանջ․*** *«Ուսումնական հաստատություններում դիպլոմների ստացման և բաշխման հաշվառումը կատարվում է հատուկ մատյաններում, որոնցում գրառվում են հետևյալ տվյալները՝ 1) Դիպլոմի գրանցման հերթական համարը, 2) Դիպլոմ ստացողի անունը, հայրանունը, ազգանունը, 3) Մասնագիտության անվանումը, որակավորումը, 4) Դիպլոմի համարը, 5) Պետական քննական հանձնաժողովի արձանագրության տարին, ամսաթիվը, 6) Փաստաթուղթ ստացող անձի ստորագրությունը:*  *Մատյանների էջերը համարակալվում, կարվում և կնքվում են»:* | ***ՀԱԱՀ հիմնադրամի Շիրակի մասնաճյուղ,***  ***Սուրբ Գրիգոր Լուսավորիչ պետական բժշկական քոլեջ*** |
| ***22-րդ կետի պահանջ****. «Դիպլոմների բաշխումից հետո պետական և ոչ պետական ուսումնական հաստատության տնօրենը հաշվետվություն է ներկայացնում գրությամբ՝ նախարարի կամ աշխատակազմի ղեկավարի անունով…»։* | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱՊՀ հիմնադրամի Գյումրու մասնաճյուղ,***  ***ՀԱԱՀ հիմնադրամի Շիրակի մասնաճյուղ,***  ***ՀԱԱՀ հիմնադրամ*** |
| ***Հայաստանի Հանրապետության կրթության և գիտության նախարարի 2011 թվականի դեկտեմբերի 5-ի «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատություններում ուսումնառությունն անավարտ թողած անձի ուսանողական իրավունքի վերականգնման կարգը հաստատելու մասին» № 1278-Ն հրամանի Հավելված*** | |
| ***8-րդ կետի պահանջ․*** *«Ակադեմիական կամ հղիության և ծննդաբերության, մինչև 3 տարեկան երեխային խնամելու համար տրամադրվող նպատակային արձակուրդից վերադարձած կամ պարտադիր զինվորական ծառայությունից զորացրված ուսանողի հետ երեք օրվա ընթացքում կնքվում է նոր պայմանագիր, որի պայմանները ուսանողի համար չեն կարող լինել նվազ բարենպաստ, քան նախորդ պայմանագրի պայմաններն էին»։* | ***ՀԱԱՀ հիմնադրամի Շիրակի մասնաճյուղ*** |
| ***23-րդ կետի պահանջ․*** *«Ուսանողական իրավունքը վերականգնած ուսանողի հետ կնքվում է պայմանագիր, նրա համար կազմվում է նոր անձնական գործ, որտեղ ընդգրկվում են նաև սույն կարգի 16-րդ կետով նախատեսված փաստաթղթերը, իսկ ուսանողին տրվում է ուսանողական տոմս, առաջադիմության գրքույկ և նրա հետ կնքած պայմանագրի երկրորդ օրինակը»։* | ***ՀԱԱՀ հիմնադրամի Շիրակի մասնաճյուղ*** |
| ***26-րդ կետի պահանջ․*** *«Հաստատությունը` յուրաքանչյուր ուսումնական կիսամյակի ավարտին, Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը»։* | ***ՀԱՊՀ հիմնադրամի Գյումրու մասնաճյուղ,***  ***ՀԱԱՀ հիմնադրամի Շիրակի մասնաճյուղ,***  ***Սուրբ Գրիգոր Լուսավորիչ պետական բժշկական քոլեջ*** |
| ***Հայաստանի Հանրապետության կրթության և գիտության նախարարի 2011թ. մարտի 12-ի N 194-Ն հրամանով հաստատված «Մեկից ավելի արհեստագործական և միջին մասնագիտական կրթություն ստանալու կարգի» Հավելված*** | |
| ***18-րդ կետի պահանջ․*** *«Դիմումները քննարկելու նպատակով հաստատության տնօրենի հրամանով ստեղծվում է ընդունող հանձնաժողով (այսուհետ` հանձնաժողով): Հանձնաժողովում ընդգրկվում են հաստատության ուսումնական աշխատանքների գծով տնօրենի տեղակալը` որպես նախագահ և համապատասխան մասնագիտության գծով դասախոսական կազմի ներկայացուցիչներ: Դիմումները քննարկվում են կիսամյակների ուսումնական պարապմունքները սկսելուն հաջորդող երկու շաբաթների ընթացքում»։* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***20-րդ կետի պահանջ․*** *«Հաստատության տնօրենը (ռեկտորը), հանձնաժողովի եզրակացության հիման վրա, տալիս է ուսանողի ընդունման ժամանակավոր հրաման, որին կցվում է ակադեմիական տարբերությունների ցանկը և դրանց մարման անհատական ժամանակացույցը: Ակադեմիական տարբերությունների հանձնման առավելագույն ժամկետը մեկ ամիս է: Հաստատության տնօրենը (ռեկտորը) կարող է ուսանողին ժամանակավորապես կցագրել համապատասխան խմբում և թույլատրել մասնակցելու ուսումնական պարապմունքներին»։* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***22-րդ կետի պահանջ․*** *«Տնօրենը (ռեկտորը) ուսնողին(ներին) հրամանագրելուց հետո հնգօրյա ժամկետում պետական կառավարման լիազոր մարմնին է ներկայացնում ամբողջական տեղեկատվություն սույն կարգով ընդունվածների վերաբերյալ»։* | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***Հայասանի Հանրապետության կրթության և գիտության նախարարի 2014թ. հոկտեմբերի 29-ի թիվ 1058-Ն հրամանով հաստատված՝ «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների դասախոսների և արտադրական ուսուցման վարպետների վերապատրաստման» կարգ*** | |
| ***10-րդ կետի պահանջ․*** *«Մանկավարժական աշխատողների յուրաքանչյուր անդամ առնվազն հինգ տարին մեկ անգամ ենթակա է վերապատրաստման»։* | ***Երևանի Փ․ Թերլեմեզյանի անվան գեղարվեստի պետական քոլեջ,***  ***Սուրբ Գրիգոր Լուսավորիչ պետական բժշկական քոլեջ*** |
| ***13-րդ կետի պահանջ․*** *«Տնօրենը, տվյալ տարվա մինչև հունվարի 30-ը ներառյալ, մանկավարժական աշխատողների 20%-ի անվանացանկը /զբաղեցրած պաշտոնը, կոնտակտային տվյալները/ ներկայացնում է վերապատրաստող կազմակերպություն:»։* | ***Սուրբ Գրիգոր Լուսավորիչ պետական բժշկական քոլեջ*** |
| ***Հայաստանի Հանրապետության կրթության և գիտության նախարարի 2010 թվականի հոկտեմբերի 1-ի «Ուսանողների (ունկնդիրների) մեկ մասնագիտական ուսումնական հաստատությունից այլ ուսումնական հաստատություն տեղափոխման կարգը հաստատելու մասին» № 1455-Ն հրամանի Հավելված*** | |
| ***9-րդ կետի պահանջ․*** *«Ուսումնական հաստատությունը յուրաքանչյուր ուսումնական տարվա ավարտին պետական կառավարման լիազոր մարմնին է ներկայացնում ուսանողների տեղափոխման վերաբերյալ հաշվետվություն` նշելով տեղափոխման հիմքը, կրթական ծրագիրը, ուսուցման ձևը, մասնագիտությունը»:* | ***ՀԱԱՀ հիմնադրամի Շիրակի մասնաճյուղ,***  ***ՀԱԱՀ հիմնադրամ*** |

# *3․ ԱՄՓՈՓՈՒՄ*

Ինչպես արդեն նշվել է հաշվետվությունում՝ **2024 թվականի** I կիսամյակում ստուգված բոլոր **7** հաստատություններում արձանագրվել է **176** խախտում, որոնք վերացնելու նպատակով տեսչական մարմնի ղեկավարի համապատասխան կարգադրագրերով տրվել է **6** հանձնարարական: Խախտումները վերացնել հնարավոր չէ **97%-ի** դեպքում:

Առավել հաճախ կրկնվել են պետական պետական ամփոփիչ ստուգման կազմակերպման և անցկացման, ուանողների ընդունելության, կրթության շարունակականությանը վերաբերող խախտումները։

Տրված **6** հանձնարարականներից **5-ը** վերաբերվել են մանկավարժական աշխատողների նշանակմանը, **1-ը**՝ մանկավարժական աշխատողների վերապատրաստմանը։

2024 թվականի **1-ին** կիսամյակը, որպես հանձնարարականների կատարողականների ներկայացման ժամկետ, սահմանվել է **1** հանձնարարական դեպքում։ Համաձայն տնօրենի կողմից ներկայացված գրության՝ հանձնարարականը կատարվել է մասամբ։

Ստուգումների արդյունքում հայտնաբերված խախտումների կրկնումը հետագայում կանխարգելելու, ինչպես նաև խախտումները վերացնելու նպատակով ***լիազոր մարմնին*** **առաջարկվում է՝** *սահմանել պատշաճ վերահսկողություն հաստատությունների կողմից կրթության բնագավառը կարգավորող ՀՀ օրենսդրության պահանջների կատարման նկատմամբ:*

***Ռիսկի գնահատման, ստուգումների պլանավորման,***

***վերլուծությունների և գնահատման վարչություն***